Ika-12 ng Rabī` al-Ākhir(II) 1436 AH SA NGALAN NG ALLAH ANG PINAKAMAAWAIN, PINAKAMAHABAGIN ANG PAPEL NG PAMILYA SA PAGTUTURO SA MGA BATA Papuri sa Diyos, na nagpala sa atin ng grasya ng mga anak at nag-utos sa ating turuan sila ng kung anuman ang para sa kanilang kapakanan at kapakanan ng lahat ng mga tagapaglingkod ng Diyos. Sumasaksi ako na walang Diyos na karapat-dapat sa pagsamba maliban sa Allah, at sumasaksi rin ako na si Muhammad ay ang Kanyang pinili at minamahal na tagapaglingkod sa lahat ng Kanyang mga nilikha. Tinuruan niya ang kanyang mga tao ng mga pinakamararangal na aral at binalaan sila na umiwas muyla sa lahat ng masasamang hilig. Gawaran nawa siya ng Allah ng kapayapaan at karangalan, at pati ang kanyang pamilya, mga kasama, at sinumang sumunod sa kanya sa katotohanan kabilang ng patuloy na pagpapalit ng araw at gabi. O mga tagapaglingkod ng Allah (Subhanahu wa ta`ala) Iminumungkahi ko sa inyo, tulad ng pagmumungkahi ko sa aking sarili, na matakot sa Allah (Subhanahu wa ta`ala) at laging subukang makamit ang Kanyang kaluguran sa lahat ng inyong mga gawain. Dapat ninyong malamang-pagpalain nawa kayo ng Allah (Subhanahu wa ta`ala)-na ang grasya ng mga anak ay isa sa mga pinakamahuhusay na regalo mula sa Diyos. Samakatwid, ang pagpapalaki sa kanila sa kabanalan ay isa sa mga pinaka-sagradong tungkulin na kailangan nating gampanan. Sa katunayan, ang anak ay ang natural na repleksyon ng kanyang mga magulang, kaya ang ama ay laging nais na maging masaya ang kanyang anak, at iniiwasan niya ang kung anuman ang magdudulot sa kanya ng paghihirap. Ngunit iba-iba ang mga opinyon ng mga tao tungkol sa interpretasyon ng kaligayahang ito. Sa isang banda, iniisip ng ibang tao na kailangan nilang bigyan ng lubos na kalayaan ang kanilang mga anak at bigyan ng mga regalo upang maging masaya ang mga ito. Sa kabilang banda, iniisip ng ibang tao na kailangan nilang limitahan ang mga pangangailangan ng kanilang mga anak, at bawasan ang sakop ng kanilang kalayaan. Subalit, sa mga nagsasaalang-alang ng banal na salita ng banal na paghahayag, makakakita sila rito ng katulad na paraan na nagbibigay ng ligtas na kapaligiran para sa anak at nagbibigay-daan na mahalin siya ng kanyang mga
magulang sa tapat at magiliw na pagmamahal ng magulang. Mapagmahal na ama, dapat mong tingnan ang usapan sa pagitan ni Nūḥ (Noe) (Alayhi AlSalam) at ng kanyang anak na lalaki na nasa malayo [mula sa kanila], "O aking anak, sumama ka sa amin at huwag maging isa sa mga hindi naniniwala." [Ngunit] sinabi niya, "Magkukubli ako sa bundok upang maprotektahan ako mula sa tubig." Sinabi [ni Nūḥ (Noe)], "Walang tagapagtanggol ngayon mula sa utos ng Allah, maliban sa bibigyan Niya ng proteksyon] (Surat Hūd-42-43). Sa kabila ng awtoridad na mayroon si Nūḥ (Noe) (Alayhi AlSalam) sa kanyang anak, hinayaan niya itong maging libreng gumawa ng sariling desisyon pagkatapos niyang ipakita rito ang patunay ng mga panganib nito. Dapat na isaalang-alang din ninyo ang huling tagubilin ng Propeta Yaʿqūb (Jacob) (Alayhi AlSalam) para sa kanyang mga anak bago siya namatay [O kayo ba ay mga saksi nang dumating ang kamatayan kay Jacob, nang sabihin niya sa kanyang mga anak na lalaki, "Ano ang inyong sasambahin pagkawala ko?" Nagsabi sila, "Sasambahin namin ang iyong Diyos at ang Diyos ng iyong mga ama (ninuno), Ibrahim (Abraham) at Ismail (Ismael) at ʾIsḥāq (Isaac) - isang Diyos. At kami ay mga Muslim [nagpapasailalim] sa Kanya]" (Surat Al-Baqarah). O kapatid na tagapagturo, subukang obserbahan ang mga tagubiling ito ng mga tagapaglingkod ng ng Pinakamaawaing Diyos, at ihambing ang mga ito sa mga tagubilin ng mga mapaniil. Narito ang halimbawa ng ama ni Ibrahim (Abraham) (Alayhi AlSalam) na si Azar, na walang-galang at magaspang na tinanong ang kanyang anak at mabagsik siyang pinagbantaan [Sinabi [ng kanyang ama], "Hindi mo ba gusto ang aking mga diyos, O Ibrahim? Kapag hindi ka tumigil, siguradong pupukulin kita ng bato, kaya iwasan mo ako sa mahabang panahon."] (Surat Maryam-46). Mayroon ding halimbawa ang Paro na kumausap kay Mūsa (Moises) (Alayhi AlSalam). [Sinabi niya [Paro], "Kung magkakaroon ka ng ibang diyos maliban sa akin, sisiguruhin kong isasama kita sa mga nakakulong."] (Surat Ash-Shu`arā' -29). Tunay nga, ito ay mga pagpapakita ng mga mararahas na pamamaraan ng pagbibigay ng tagubilin na lubos na walang-kaugnayan sa sa totoong pamamaraan. [Kaya sa awa mula sa Allah, [O Muhammad], hindi ka naging mahigpit sa kanila. Kung ikaw ay naging bastos [sa pananalita] at marahas sa puso, tumiwalag na sana sila sa iyo. Kaya ipagpaumanhin mo sila at humingi ng kapatawaran para sa kanila at konsultahin sila tungkol sa bagay na ito. At kapag nakapagdesisyon ka na, magtiwala sa Allah. Tunay nga, mahal ng Allah ang mga nagtitiwala [sa Kanya]] (Surat 'Āli `Imrān-159).
O mga Muslim Ang pagtuturo sa mga anak at pakikipag-usap sa kanila sa mahinahong paraan ay isang paraan ng propeta at relihiyosong obligasyon. Iniulat ni Abu Umamah (Radiya Allahu anhu): (( May lumapit na lalaki sa Propeta, sumakanya nawa ang kapayapaan at biyaya, at nagsabi, "O Mensahero ng Allah, bigyan mo ako ng permisong mangalunya." Kinagalitan siya ng mga tao sa pagsasabing "Tahimik! Tahimik!" Sinabi ng Propeta, "Halika rito." Lumapit ang lalaki ay pinaupo niya ito. Sinabi ng Propeta, "Gusto mo ba ito (na mangyari) sa iyong ina?" Sumagot ang lalaki, "Hindi, sumpa man sa Allah, isakripisyo man ako para sa iyo. Walang taong gugustuhin ito para sa kanilang mga ina." Sinabi ng Propeta, "Gusto mo ba iyon (na mangyari) sa iyong anak na babae?" Sinabi ng lalaki, "Hindi, sumpa man sa Allah, isakripisyo man ako para sa iyo. Walang taong gugustuhin ito para sa kanilang mga anak na babae." Sinabi ng Propeta, "Gusto mo ba iyon (na mangyari) sa iyong kapatid na babae?" Sinabi ng lalaki, "Hindi, sumpa man sa Allah, isakripisyo man ako para sa iyo. Walang taong gugustuhin ito para sa kanilang mga kapatid na babae." Sinabi ng Propeta, "Gusto mo ba iyon (na mangyari) sa mga kapatid na babae ng iyong ama?" Sinabi ng lalaki, "Hindi, sumpa man sa Allah, isakripisyo man ako para sa iyo. Walang taong gugustuhin ito para sa mga kapatid na babae ng kanilang ama." Sinabi ng Propeta, "Gusto mo ba iyon (na mangyari) sa kapatid na babae ng iyong ina?" Sinabi ng lalaki, "Hindi, sumpa man sa Allah, isakripisyo man ako para sa iyo. Walang taong gugustuhin ito para sa kapatid na babae ng kanilang ina." Inilagay ng Propeta ang kanyang kamay sa lalaki at nagsabing, "O Allah, patawarin ang kanyang mga kasalanan, gawing dalisay ang kanyang puso, at bantayan ang kanyang kalinisang-puri." Matapos niyon, hindi na muling bumalik pa ang lalaki sa anumang makasalanan)). Napakaganda nitong paraan ng Propeta (Salla Allahu alayhi wa sallam) para sa edukasyon ng mga bata at tunay na kahanga-hanga ang kanyang asal sa paggawa ng mga mungkahi. Ito ay isang uri ng dakilang tagubilin sa magiliw na tono. Ang Propeta Muhammad (Salla Allahu alayhi wa sallam) ang pinakamahusay na halimbawa ng mga pinakakaaya-ayang larawan ng pagiging ama. Siya ang pinakamakatuwirang propeta sa lahat ng mga nilikha ng Dyos, at ang pinakamagaling na guro kailanman. Hinarap ng Propeta (Salla Allahu alayhi wa sallam) ang isang tao na puno ng lakas, at umaapaw sa kasiglaan at kakayahan.
Lumapit siya sa Propeta (Salla Allahu alayhi wa sallam) upang humingi ng permiso na gumawa ng isang imoral na bagay dahil sa bulag na likas na hilig, ngunit pagkatapos ay umalis na malinis ang puso at disente. O mga Muslim Ang ispiritwal na pagtuturo at edukasyon sa paraan ng Propeta (Salla Allahu alayhi wa sallam) ay kinabibilangan din ng pagbibigay ng tagubilin sa mga bata tungkol sa kanilang mga responsibilidad patungkol sa kanilang mga ina at ama, at pati na rin sa mga kamag-anak. Kaya, matutunghayan natin na ang Propeta (Salla Allahu alayhi wa sallam) ay laging nagtuturo sa kanyang mga kasama tungkol sa mga tungkuling ito at gumagabay sa kanila tungo sa kung anuman ang mag-iiwas sa kanila sa kasamaan. ((Iniulat ni 'Abdullah ibn 'Amr, na "May lumapit na lalaki sa Propeta, gawaran nawa siya ng Allah ng biyaya at kapayapaan, na gustong mag-jihad. Tinanong ng Propeta, 'Buhay ba ang iyong mga magulang?' 'Oo,' sagot nito. Sinabi niya (Propeta), 'magsumikap ka para sa kanila.'")). Kaya bakit may ilang taong nagbabalewala sa mga karapatan ng kanilang mga magulang sa kanila, at nagbabalewala sa kanilang mga tungkulin sa kanilang mga kamag-anak? Sa katunayan, napakahalagang tanungin ang mga anak tungkol sa kanilang mga pag- aari, mga laruan, at mga pagkain. Dito ay maaari nating gawing halimbawa si Abû Bakr As Siddîq (Radiya Allahu anhu) na nag-ulat na tinatanong niya ang tungkol sa pagkain na dinadala ng kanyang katulong sa kanya. Kaya paanong kayang balewalain ng mga magulang ang kung ano ang nasa kamay ng kanilang mga anak kahit na kadalasan ay alam na alam nilang hindi nila ito pag-aari? Iniulat sa isa sa mga Hadith na sinabi ng Propeta (Salla Allahu alayhi wa sallam) na "(Lahat kayo ay mga tagabantay at may responsibilidad sa inyong mga nasasakupan.) O mga tagapaglingkod ng Allah (Subhanahu wa ta`ala), laging subukang sundin ang kabutihang-asal sa pagbibigay ng tagubilin sa inyong mga anak tungkol sa kanilang pag-aaral, mga kasama, at iba pang aspeto ng kanilang buhay. Laging subukang gumawa ng paraan upang makipag-usap sa kanila tungkol sa lahat ng mga impormasyon at ideya na mayroon sila. Kailangan mong ipakita sa kanila ang positibong aspeto at himukin silang umiwas sa lahat ng mga masasamang aspeto upang matiyak ang mabuting kahahantungan ninyo pareho at matiyak na makuha ang kaluguran ng iyong Panginoon.
Sasabihin ko itong aking sariling kasabihan, at humihingi ako ng kapatawaran mula sa Allah (Subhanahu wa ta`ala) para sa akin at sa inyo, at sa lahat ng mga Muslim, kaya humingi kayo ng kapatawaran sa Kanya, at Siya ang Tagapagpatawad, ang Maawain, at tumawag sa Kanya at Siya ay tutugon sa inyo, dahil ang Allah (Subhanahu wa ta`ala) ang Pinakamapagbigay. Papuri sa Allah (Subhanahu wa ta`ala), ang Pinakadakila at Maluwalhati, na nag- utos sa atin na bigyang-tagubilin ang ating mga anak at makipag-usap sa kanila nang maayos, at humimok sa atin na maging mabubuting halimbawa sa mga susunod na henerasyon. Sumasaksi kami na walang ibang Diyos na karapat-dapat sa pagsamba maliban sa Allah, at na si Muhammad, ang Kanyang Propeta at Mensahero, ang pinuno ng lahat ng mga propeta at mensahero at gabay ng lahat ng mga guro. Gawaran nawa siya ng Allah ng kapayapaan at karangalan, at pati ang kanyang pamilya, mga kasama, at sinumang sumunod sa kanya hanggang sa Araw ng Paghuhukom. Sa katunayan, mayaman ang Banal na Koran sa mga halimbawa ng ispiritwal na tagubilin at edukasyon na nagmula pa noong sinaunang kasaysayan ng sangkatauhan. Kapansin-pansin na sa mga halimbawang ito ang pag-uusap na naganap sa pagitan ng pinakamamahal na Propeta at ng Panginoon, gawaran nawa siya ng Allah ng kapayapaan at karangalan, at pati ang kanyang mga tao. Nagsabi ang Makapangyarihang Diyos [ At bigkasin sa kanila ang balita ni Ibrahim, noong sinabi niya sa kanyang ama at sa mga tao, "Ano ang inyong sinasamba?" Nagsabi sila, "Sinasamba namin ang mga idolo at nananatiling deboto sa kanila." Sinabi niya, "Naririnig ba nila ang inyong mga panalangin? O nakikinabang ba kayo sa kanila, o nakakapanakit ba sila?"] (Surat Ash-Shu`arā'-69-73). Ito ay tamang tanong tungkol sa mga maling pang-unawa at pagpapakita ng mga maling paniniwala. Ang mga magulang at tagapagturo ay dapat na hindi nagpipilit ng ispiritwal na pag-uusap ng mga batang babae at batang lalaki sa panahong ito na halu-halo ang impormasyon, dahil ang pagbibigay ng kalayaan sa mga bata ay mapanganib at kadalasan ay humahantong sa hindi kanais-nais na resulta at malubhang pinsala. Sa katunayan, ang aklat, computer, at iba pang pagmumulan ng impormasyon ay mga pamamaraan lamang na maaaring may mga kalamangan, ngunit maaaring mayroon ding
kapinsalaan. Dahil dito, importante na ang mga ama at ina ay may aktibong papel sa paggabay sa kanilang mga anak sa mga pinakaligtas na paraan para sa kanilang mga ideya, at sundan sila nang ayon sa pundasyon ng pagmamahal at pagiging malapit. Tulad ng paraan ni Ibrahim Al Khalil (Alayhi AlSalam) na puno ng lambing, pagmamahal, at respeto kapag nakikipag-usap siya sa kanyang anak na lalaki. Nagsabi ang Makapangyarihang Allah (Subhanahu wa ta`ala) [At nang marating niya ang [edad ng] pagsisikap, sinabi niya "O aking anak, tunay na nakita ko sa aking panaginip na [kailangang] isakripisyo kita, kaya tingnan mo kung ano ang iyong naiisip." Sinabi niya, "O aking ama, gawin mo ang iniuutos sa iyo. Makikita mo ako, kung nanaisin ng Allah, na kabilang sa mga matimtiman."] (Surat Aş-Şāffāt-102). Ito ang pinakamahusay na larawan ng payapang pag-uusap at kaaya-ayang tagubilin, kung saan ang resulta ay pagtugon at pagsunod sa Diyos at sa Kanyang piniling Propeta. Kaya matakot sa Allah (Subhanahu wa ta`ala) -O mga tagapaglingkod ng Allah (Subhanahu wa ta`ala)- at laging subukang siguruhin ang kung ano ang makabubuti at ligtas sa espirito ng inyong mga anak upang gawing kaaya-aya ng Allah (Subhanahu wa ta`ala) ang inyong kahahantungan at kalalabasan. Kailangan ninyong alalahanin na kapag binibigyan ninyo ang inyong mga anak ng mga materyal na bagay kabilang ang pagkain at inumin sa oras ng pag-alis para sa paaralan, kailangang bigyan rin sila ng mabuting paalala sa pamamagitan ng pagtuturo sa kanila ng katuwiran at kawanggawa upang masiguro na lalaki silang may pinakamagagandang asal at pinakamahuhusay na katangian. Kaya, ipadala ang inyong pagpapala sa pinuno ng mga Mensahero (Salla Allahu alayhi wa sallam), tulad ng utos sa inyo ng Allah (Subhanahu wa ta`ala) sa Banal na Aklat na sa pamamagitan ng pagsasabi ng: [Tunay nga, ang Allah at ang Kanyang mga Anghel ay nagpadala ng mga pagpapala sa Propeta (Salla Allahu alayhi wa sallam). O kayong mga naniniwala! Magpadala ng mga pagpapala sa kanya at salubungin siya (na may) mga pagbati] ( Surat Alhazab 56). O Allah! Ipadala Mo ang Iyong awa kay Muhammad at sa pamilya ni Muhammad, tulad ng pagpapadala Mo ng Iyong awa kay Ibrahim (Abraham) at sa pamilya ni Ibrahim (Abraham). At ipadala Mo ang Iyong mga pagpapala kay Muhammad at sa pamilya ni Muhammad, tulad ng pagpapadala Mo ng Iyong mga pagpapala kay
Ibrahim (Abraham) at sa pamilya ni Ibrahim (Abraham). Tunay na ikaw ang Pinaka- karapatdapat sa Papuri, Pinakadakila. O Allah! Malugod nawa sa kanyang mga Makatuwirang Kalipa, kanyang mga asawa at ina ng mga naniniwala, kanyang mga kasama at lahat ng mga naniniwala, lalaki at babae sa Araw ng Paghuhukom, at malugod rin sa amin sa Iyong Awa, O Pinakamaawain. O Allah! Pagpalain ang aming pagtitipon dito ngayon, at nawa'y humayo kami sa kapayapaan at sa proteksyon mula sa kasalanan, at huwag kaming gawing nagkukulang sa aming relihiyon. O Allah! Hinihingi namin sa Iyo ang gabay, debosyon, kalinisang-puri, at kayamanan. O Allah! Hinihingi namin sa Iyo na gawaran ang bawat isa sa amin ng tapat na dila, ng mapagpakumbaba at nagsisising puso, ng mga mabubuting gawain, ng kapaki- pakinabang na kaalaman, ng matatag na paniniwala, ng dalisay na pananampalataya, at ng matuwid at pinagpalang kabuhayan. O Allah, Ikaw ang Pinakadakila at Pinakamarangal. O Allah! Gawaran nawa ng kaluwalhatian ang Islam at mga Muslim! At gawaran ng suporta at pagkakaisa ang Islam at mga Muslim, O Allah! Pahulugin ang mga maniniil at hindi naniniwala. O Allah! Gawaran nawa ng kapayapaan at seguridad ang lahat ng iyong mga tagapaglingkod. O Allah! Gawaran ng seguridad ang aming mga tinubuang lupa! Gawaran kami ng tumatagal na kaligtasan at katatagan sa aming tinubuang lupa! Gawaran ng kaluwalhatian ang aming Sultan at suportahan siya ng katotohanan at gawin siyang gabay sa katotohanan. O Allah! Padalhan kami ng ulan mula sa kalangitan at gawin kaming isa sa mga nakakaalala sa Iyo sa araw at gabi, at isa sa mga naghahangad ng Iyong kapatawaran sa gabi at madaling-araw. O Allah! Padalhan kami ng mga pagpapala ng kalangitan at kasaganaan ng lupa, at pagpalain ang aming mga prutas at pananim at ang aming buong kabuhayan. O Allah, Ikaw ang Pinakadakila at Pinakamarangal. O Allah! Bigyan kami ng kabutihan sa mundong ito at sa kabilang-buhay, at protektahan kami mula sa parusa ng Apoy."
O Allah! Huwag hayaang ang aming mga puso ay tumalikod matapos Mo kaming gabayan, at gawaran kami ng Iyong awa. Tunay nga, Ikaw ang Tagapagpakaloob. O Allah! Nagkamali kami sa aming mga sarili, ang kung hindi Mo kami patatawarin at hindi kami bibigyan ng awa, siguradong magiging isa kami sa mga talunan." O Allah! Patawarin ang lahat ng mga naniniwalang lalaki at babae, ang mga nabubuhay pa at mga nangamatay na, at Ikaw ang Pinaka-nakikinig at Pinaka- tumutugon. Mga tagapaglingkod ng Allah (Subhanahu wa ta`ala)! "Ipinag-uutos ng Allah (Subhanahu wa ta`ala) ang hustisya, ang paggawa ng mabuti, at kagandahang-loob sa mga kaibigan at kamag-anak, at ipinagbabawal Niya ang lahat ng mga nakakahiyang gawain, at kawalang-hustisya, at paghihimagsik: Ipinag-uutos Niya sa iyo, upang sa gayon ay iyong maalala."